पडांग

पडांग (पदांग) पश्चिमी सुमात्रा प्रांत की राजधानी है और इंडोनेशिया के सबसे बड़े शहरों में से एक है। यह क्षेत्र अपनी पौराणिक लोककथाओं के लिए चर्चा में है, जैसे कि सिती नूरबाया की प्रेम कहानी जिसे एक बूढ़े अमीर व्यापारी से शादी करने के लिए मजबूर किया गया था और एक दुष्ट व्यक्ति, मालिन कुंडंग की कहानी, जिसे उसकी माँ ने पत्थर बनने का श्राप दिया था। अपनी लोककथाओं के लिए प्रसिद्ध होने के अलावा, पडांग अपने स्वादिष्ट व्यंजनों के लिए भी प्रसिद्ध है।

इतिहास
16वीं शताब्दी से पडांग एक व्यापार केंद्र रहा है, जिसे पगारुयुंग साम्राज्य और आचेह सल्तनत द्वारा नियंत्रित किया जाता था । 16वीं और 17वीं शताब्दियों के दौरान,पडांग में काली मिर्च की खेती की जाती थी और भारत, पुर्तगाल, यूनाइटेड किंगडम और नीदरलैंड के साथ व्यापार किया जाता था।

यह 17वीं शताब्दी की शुरुआत में डच बस्तियों का स्थल था, और 1667 में यहाँ गोदाम और एक छोटा किला बनाया गया था। शहर पर कुछ समय के लिए अंग्रेजों (1812-18) का कब्जा रहा और 19वीं शताब्दी के बाद से आस- पास के ऊंचे इलाकों में खनिज संपदा (जैसे कोयला और ग्रेनाइट) के दोहन, पर्यटकों की आवाजाही में वृद्धि और तटीय और अंतर्देशीय रेलवे के निर्माण के साथ यह समृद्ध हुआ।

सन्दर्भ

श्रेणी:इण्डोनेशिया
श्रेणी:सुमात्रा द्वीप